Pudens

Sint PudensSt. Pudens, Saints & Angels, Catholic Online  was 'n heilige en martelaar uit die vroeë Christendom.

Irenaeus van Lyon beskou Pudens as dieselfde persoon as die een waaroor Paulus praat in 2. Tim 4: 21.

 "Doen jou bes om nog voor die winter te kom. Eubulus, Pudens, Linos, Claudia en al die broers stuur vir jou groete."

Volgens oorlewering het hy aan Petrus blyplek verskaf en is deur hom gedoop.  Pudens word gemartel tydens die vervolgings van Nero.  Sy feesdag is op 14 April in die Ortodokse Kerk en op 19 Mei in die Rooms-Katolieke Kerk.
Verder word beweer dat hy die seun van Quintus Conelius Pudens, 'n Romeinse senator, was. Hy het twee seuns gehad, Novatus en Timotheus en twee dogters Praxedes en Pudentiana.  Die name van sy dogters is slegs bekend weens die bestaan van twee ou kerke in Rome, Santa Prassade en Santa Pudentiana.Kirsch, J.P. (1911). Praxedes and Pudentia. In The Catholic Encyclopedia. New York: Robert Appleton Company. Besoek op 20 Augustus, 2014 by New Advent:  Die notule van die sinode van Pous Simmachus uit 499, bewys die bestaan van 'n titulus Pudentis 'n kerk met die mag om die sakramente te bedien.

 Verwysings 

Kategorie:Heiliges in die Christendom